Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 3312

f) A sertés húsvizsgálatánál: — a vért, — a fejet, — az áll alatti nyirokcsomókat, ha azok valamelyikében elváltozás van — a mandulát és a gégét, a mandulákat a vizsgálat után el kell távolítani, — a száj, a torok és a garat nyálkahártyáját, — a nyelvet, — a hörgő körül és gátorközi nyirokcsomókat tapintással, szükség szerint bemetszéssel, — a tüdőt tapintással, ezenkívül a tüdő alsó harmadában egy harántirányú bemetszést kell végezni, amely a főhörgőkön áthalad. A légcsövet és a főhörgőket hosszanti vágással fel kell nyitni (ezek a bevágások nem szükségesek abban az esetben, ha a tüdőt kizárják az emberi fogyasztásból), — a szívburkot, — a szívet, mindkét kamrát és a pitvarkamrai sövényt átszelő hosszirányú metszéssel, — a rekeszizmokat, — a májat és nyirokcsomóit tapintással, szükség szerint bemetszéssel, — az epehólyagot tapintással, — a gyomor és bélfodri nyirokcsomókat tapintással, szükség szerint bemetszéssel, — a nyelőcsövet, a gyomrot, a belet, a bélfodrot és a csepleszt, — a lépet, ha szükséges tapintással, — a vese nyirokcsomóit, ha szükséges bemetszéssel, — a vesét és a húgyhólyagot, — az ivarszerveket, — a tejmirigyet és nyirokcsomóit, a kocáknál az emlő feletti nyirokcsomókat bemetszéssel, — a csontokat és az ízületeket, — a mell- és a hashártyát, — a nyak izmait, a bordaközi izmokat, a háj lefejtése után látható hasizmokat és a combközelítő izmokat, — a húsfelületeket, az azokhoz tartozó zsír- és kötőszöveteket, valamint csontfelületeket, — szükség szerint az agyvelőt, az agyhártyát, valamint a fel nem sorolt szerveket, — egyes betegségek gyanújánál a nyaki, váll-előtti, mellkasbejárati, külső és belső csípőcsonti, felületes lágyéki, térdhajlási és haskorci nyirokcsomókat kell megvizsgálni. A szopós malac húsvizsgálatánál: — a fejet, — a köldök tájékát, — gyanú esetén a szívet, a májat, a tüdőt, a belet és a bélfodri nyirokcsomókat kell megvizsgálni.

Source: https://magyarkozlony.hu/hivatalos-lapok/8e8b9eefa86b3a590f1a2469890b45a884aa0c50/dokumentumok/f19f2ab5b8d4b4c7f4cda063005dbf4fd0ae31c1/letoltes